Ucraina se va confrunta cu grave penurii de energie în timpul iernii, arată un raport al Agenției Internaționale a Energiei
Deficitul de alimentare cu energie electrică al Ucrainei ar putea ajunge la 6 gigawați (GW) în această iarnă, aproximativ o treime din vârful de cerere așteptat, pe fondul atacurilor rusești asupra infrastructurii energetice și al expirării unui contract de livrare a gazelor.